CELEX: 32016D1235
Language: fi
Date: 2016-07-26 00:00:00
Title: Komission täytäntöönpanopäätös (EU) 2016/1235, annettu 26 päivänä heinäkuuta 2016, luvan antamisesta Korean tasavallassa sijaitsevalle laboratoriolle tehdä raivotautirokotteiden tehokkuutta koirissa, kissoissa ja freteissä mittaavia serologisia valvontatestejä (tiedoksiannettu numerolla C(2016) 4665) (ETA:n kannalta merkityksellinen teksti)

28.7.2016   
            
            
               FI
            
            
               Euroopan unionin virallinen lehti
            
            
               L 202/43
            
         KOMISSION TÄYTÄNTÖÖNPANOPÄÄTÖS (EU) 2016/1235,
   annettu 26 päivänä heinäkuuta 2016,
   luvan antamisesta Korean tasavallassa sijaitsevalle laboratoriolle tehdä raivotautirokotteiden tehokkuutta koirissa, kissoissa ja freteissä mittaavia serologisia valvontatestejä
   
      
         (tiedoksiannettu numerolla C(2016) 4665)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitoksen nimeämisestä 20 päivänä maaliskuuta 2000 tehdyn neuvoston päätöksen 2000/258/EY (1) ja erityisesti sen 3 artiklan 2 kohdan,
   sekä katsoo seuraavaa:
   
               (1)
            
            
               Päätöksessä 2000/258/EY nimetään Nancyssa, Ranskassa toimiva AFSSA (Agence française de sécurité sanitaire des aliments) erityislaitokseksi, joka vastaa raivotautirokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta. AFSSA on nyt yhdistetty Ranskassa osaksi ANSES-laitosta (Agence nationale de sécurité sanitaire de l'alimentation, de l'environnement et du travail).
            
         
               (2)
            
            
               Päätöksessä 2000/258/EY säädetään muun muassa, että ANSES arvioi ne kolmansien maiden laboratoriot, jotka ovat jättäneet hakemuksen raivotautirokotteiden tehokkuutta mittaavien serologisten valvontatestien tekemisestä.
            
         
               (3)
            
            
               Päätöksen 2000/258/EY mukaisesti Daejeonissa sijaitsevalle laboratoriolle Choong Ang Vaccine 9 päivänä helmikuuta 2007 myönnetty hyväksyntä on peruutettu komission päätöksen 2010/436/EU (2) mukaisesti sen jälkeen, kun ANSES oli laatinut 29 päivänä syyskuuta 2015 päivätyn kielteisen arviointikertomuksen tästä laboratoriosta ja toimittanut sen komissiolle.
            
         
               (4)
            
            
               Korean tasavallan toimivaltainen viranomainen on jättänyt hakemuksen Daejeonissa toimivan laboratorion Choong Ang Vaccine hyväksymisestä uudelleen, ja ANSES on laatinut ja toimittanut komissiolle tätä laboratoriota koskevan myönteisen arviointikertomuksen, joka on päivätty 21 päivänä maaliskuuta 2016.
            
         
               (5)
            
            
               Kyseiselle laboratoriolle olisi näin ollen annettava lupa tehdä raivotautirokotteiden tehokkuutta koirissa, kissoissa ja freteissä mittaavia serologisia valvontatestejä.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään päätöksen 2000/258/EY 3 artiklan 2 kohdan mukaisesti seuraava laboratorio tekemään raivotautirokotteiden tehokkuutta koirissa, kissoissa ja freteissä mittaavia serologisia valvontatestejä:
   
               Choong Ang Vaccine laboratory
            
         
               1476-37 Yuseong-daero Yuseong-gu
            
         
               Daejeon, 34055
            
         
               Korean tasavalta
            
         2 artikla
   Tätä päätöstä sovelletaan 1 päivästä elokuuta 2016.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 26 päivänä heinäkuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 79, 30.3.2000, s. 40.
   
      (2)  Komission päätös 2010/436/EU, annettu 9 päivänä elokuuta 2010, neuvoston päätöksen 2000/258/EY täytäntöönpanosta siltä osin kuin on kyse pätevyystesteistä, joiden tarkoituksena on pitää voimassa laboratorioille myönnetty hyväksyntä tehdä raivotaudin vastaisten rokotteiden tehokkuutta mittaavia serologisia valvontatestejä (EUVL L 209, 10.8.2010, s. 19).